তিং লিরেন

তিং লিরেনএই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। বিভিন্ন গণমাধ্যমে "দিং", "ডিং", ইত্যাদি বানানও দেখা যেতে পারে, কিন্তু বাংলা উইকিপিডিয়াতে সঠিক চীনা উচ্চারণের সবচেয়ে কাছাকাছি এবং সহজে পঠনযোগ্য প্রতিবর্ণীকরণ করা হয়েছে। (; ফিনিন: Dīng Lìrén; আ-ধ্ব-ব:[tíŋ lîʐə̌n];  জন্ম ২৪শে অক্টোবর, ১৯৯২) একজন চীনা গ্র্যান্ডমাস্টার দাবাড়ু ও দাবার ১৭তম বিশ্ব শিরোপাধারী (বিশ্ব দাবা চ্যাম্পিয়ন)। তিনি চীনের ইতিহাসের সবচয়ে বেশি রেটিংপ্রাপ্ত দাবাড়ু। তিনি তিন বার চীনের জাতীয় শিরোপা জয় করেন। তিনি প্রথম চীনা হিসেবে ফিদে বিশ্ব মর্যাদাক্রয়ে ২৮০০ ইলো রেটিং মাইলফলকটি অতিক্রম করেন। ২০১৬ সালের জুলাই মাসে দ্রুতগতির ঝটিকা দাবা (ব্লিৎস চেস) শ্রেণীর খেলায় তার রেটিং ছিল ২৮৭৫, যা ছিল সেসময় বিশ্বের সর্বোচ্চ রেটিং।

তিং ২০১৭ সালের আগস্ট থেকে ২০১৮ সালের নভেম্বর মাস পর্যন্ত ধ্রুপদী দাবা খেলায় ২৯টি জয় ও ৭১টি অমীমাংসিত খেলা নিয়ে টানা মোট ১০০টি খেলায় অপরাজিত ছিলেন, যা উচ্চস্তরের দাবার ইতিহাসে এক অভূতপূর্ব ঘটনা বা রেকর্ড ছিল। তবে ২০১৯ সালে ম্যাগনাস কার্লসেন সেটি ভঙ্গ করেন। তিনি ২০২২ সালে রুশ দাবাড়ু ইয়ান নিয়েপোমনিয়াশি-র পেছনে থেকে ক্যান্ডিডেট টুর্নামেণ্ট ২০২২-এ দ্বিতীয় স্থান লাভ করেন, কিন্তু ২০২৩ সালে ইয়ানকে পরাজিত করে বিশ্ব শিরোপা জয় করেন। পূর্ববর্তী শিরোপাধারী ম্যাগনাস কার্লসেন শিরোপা রক্ষা করতে অস্বীকৃতি জানালে তিং ও ইয়ানের মধ্যে এই শিরোপা নির্ধারণী খেলাগুলি হয়। প্রথম ১৪টি খেলা শেষে প্রত্যেকে ৩টি করে জয় লাভ করেন। শেষে টাইব্রেকার খেলায় জিতে তিং বিশ্ব শিরোপা বিজয় করেন।

খেলোয়াড়ী জীবন
বিশ্ব শিরোপা বিজয়
তিং ২০২৩ সালে একটি দ্রুতগতির দাবা খেলার টাইব্রেকার ধারাবাহিকের ৪র্থ খেলায় কালো হিসেবে খেলে রুশ দাবাড়ু ইয়ান নিয়েপোমনিয়াশিকে পরাজিত করে বিশ্ব শিরোপা বিজয় করেন।

রেটিংধ্রুপদী খেলাপয়েন্টদ্রুতগতির খেলামোট১২৩৪৫৬৭৮৯১০১১১২১৩১৪১৫১৬১৭১৮২৭৯৫১০১০১০৭০৮২৭৮৮০১০১০১৭১৯

টীকা

তথ্যসূত্র

বিষয়শ্রেণী:বিশ্ব দাবা চ্যাম্পিয়ন
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েনচৌয়ের ক্রীড়াবিদ
বিষয়শ্রেণী:দাবার গ্র্যান্ডমাস্টার
বিষয়শ্রেণী:চংচিয়াংয়ের দাবাডু
বিষয়শ্রেণী:পিকিং বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর দাবাড়ু
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়